ທ່ານໂອບາມາ ກ່າວປ້ອງກັນ ນະໂຍບາຍເສດຖະກິດ ທີ່ຖືກຕິຕຽນຂອງທ່ານ ໃນການເລີ່ມໂຄສະນາຫາສຽງ
ປະທານາທິບໍດີ​ຈະ​ເນັ້ນ​ໜັກ​ໃສ່ຂໍ້ຄວາມ​ຂອງ​ທ່ານ​ກ່ຽວ​ກັບ​ການ​ສ້າງສາ​ເສດຖະກິດຄືນ​ໃໝ່ແລະສ້າງໜ້າ​ວຽກ​ສຳລັບຊາວ​ອາ​ເມຣິກັນ​.
ຂະນະດຽວກັນ ປະທານາທິບໍດີສະຫະລັດ ທ່ານ ບາຣັກ ໂອບາມາ ຈະອອກເດີນທາງໄປ ໂຄສະນາຫາສຽງເລືອກຕັ້ງສະໄໝທີ່ສອງຂອງທ່ານຢູ່ ລັດໂອໄຮໂອທາງພາກກາງຂອງ ສະຫະລັດໃນວັນພຸດນີ້ ບ່ອນທີ່ທ່ານຄາດວ່າຈະກ່າວປ້ອງກັນນະໂຍບາຍເສດຖະກິດທີ່ ຖືກຕໍາໜິຕິຕຽນຢ່າງໜັກໜ່ວງຂອງທ່ານນັ້ນ ໃນຂະນະທີ່ການແຂ່ງຂັນເອົາຕໍາແໜ່ງປະທາ ນາທິບໍດີ ປີ 2012 ກໍາລັງດໍາເນີນໄປຢ່າງດຸເດືອດ ທ່ານໂອບາມາ ຈະອອກເດີນທາງໄປໂຄສະນາຫາສຽງເທື່ອທໍາອິດຂອງ ທ່ານໃນປີນີ້ ຢູ່ທີ່ ລັດໃດທີ່ເຫັນວ່າ ຫຼໍ່ແຫຼມຕໍ່ການເລືອກຕັ້ງສະໄໝທີສອງຂອງທ່ານ ໃນຂະນະທີ່ການ ດໍາເນີນການຄັດເລືອກເອົາຜູ້ຖືກແຕ່ງຕັ້ງຂອງພັກຣີພັບບລິກັນພວມເປັນຂ່າວໃຫຍ່ຢູ່ນັ້ນ ປະທານາທິບໍດີໂອບາມາຈະໄປກ່າວຄໍາປາໄສຢູ່ທີ່ໂຮງຮຽນມັດທະຍົມ ໃນເຂດຊານເມືອງ ແຫ່ງນຶ່ງໃນວັນພຸດມື້ນີ້ ທໍານຽບຂາວບໍ່ໄດ້ໃຫ້ລາຍລະອຽດຫຍັງຫຼາຍກ່ຽວກັບການເດີນທາງໄປ ໂຄສະນາຫາສຽງ ຂອງທ່ານຄັ້ງນີ້ ແຕ່ປະທານາທິບໍດີຈະເນັ້ນໜັກໃສ່ຂໍ້ຄວາມຂອງທ່ານກ່ຽວກັບການສ້າງສາ ເສດຖະກິດຄືນໃໝ່ແລະສ້າງໜ້າວຽກສຳລັບຊາວອາເມຣິກັນ ຊຶ່ງເປັນການລິເລີ່ມນະໂຍບາຍ ທີ່ທໍານຽບຂາວກ່າວຫາວ່າໄດ້ຢຸດຊະງົກລົງໄປຍ້ອນສະມາຊິກສະພາພັກຣີພັບບລິກັນ ປະທານາທິບໍດີໂອບາມາ ໄດ້ເລິ່ມເປີດສາກດໍາເນີນການໂຄສະນາຫາສຽງປີ 2012 ຂອງ ທ່ານ ເມື່ອວັນອັງຄານວານນີ້ ໃນລາຍການປະຊຸມ ຜ່ານທາງວິດີໂອຕໍ່ພວກເຂົ້າຮ່ວມທີ່ໄອ ໂອວາ caucuses ນັ້ນ ທັງສອງພັກຄື ຣີພັບບລິກັນ ແລະເດໂມແຄຣທ ໄດ້ທໍາການແຂ່ງ ຂັນຄັດເລືອກເທື່ອທໍາອິດ ເພື່ອແຕ່ງຕັ້ງຜູ້ສະມັກຢ່າງເປັນທາງການໃນການເລືອກຕັ້ງປະທາ ນາທິບໍດີປີ 2012 ທີ່ລັດໄອໂອວາທາງພາກຕາເວັນຕົກຕອນກາງຂອງສະຫະລັດເມື່ອວັນ ອັງຄານວານນີ້ ຈາກວໍຊິງຕັນ ທ່ານໂອບາມາ ໄດ້ເນັ້ນຍໍ້າເຖິງຜົນສໍາເລັດທີ່ສໍາຄັນຕ່າງໆ ໃນຊ່ວງການບໍລິ ຫານປະເທດຂອງທ່ານ ໂຮມທັງການຮັບຜ່ານການປະຕິຮູບຕະຫຼາດຮຸ້ນຫຼື Wall Street ແລະໂຄງການຮັກສາສຸຂະພາບ ການຍຸຕິສົງຄາມໃນອີຣັກ ແລະຕ່າວປີ້ນການຫ້າມພວກ ຄົນຮັກຮ່ວມເພດຢ່າງເປີດເຜີຍ ເຂົ້າຮັບໃຊ້ຢູ່ໃນກອງທັບນັ້ນນໍາ